CELEX: 62021TN0695
Language: hr
Date: 2021-10-28 00:00:00
Title: Predmet T-695/21: Tužba podnesena 28. listopada 2021. – Alauzun i dr./Komisija

3.1.2022   
            
            
               HR
            
            
               Službeni list Europske unije
            
            
               C 2/45
            
         
      Tužba podnesena 28. listopada 2021. – Alauzun i dr./Komisija
      (Predmet T-695/21)
      (2022/C 2/62)
      Jezik postupka: francuski
      
         Stranke
      
      
         Tužitelj: Virginie Alauzun (Saint-Cannat, Francuska) i drugih 774 tužitelja (zastupnik: F. Di Vizio, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je Europska komisija (EK) nezakonito propustila uključiti ispitivanja karcinogenosti i genotoksičnosti u predkliničkom stadiju za cjepiva koja se zasnivaju na tehnologiji mRNA;
               
            
                  —
               
               
                  naloži Europskoj komisiji da uključi ispitivanja karcinogenosti i genotoksičnosti u predkliničkom stadiju za cjepiva koja se zasnivaju na tehnologiji mRNA koja još nemaju odobrenje u okviru EMA-inog postupka;
               
            
                  —
               
               
                  naloži Europskoj komisiji da uključi ispitivanja karcinogenosti i genotoksičnosti u stadiju farmakovigilancije za cjepiva koja se zasnivaju na tehnologiji mRNA koja još nemaju odobrenje u okviru EMA-inog postupka;
               
            
                  —
               
               
                  zatraži od Komisije dostavu sljedećih informacija:
                  
                              —
                           
                           
                              konkretni zakonodavni temelj na osnovi kojega dotična ispitivanja nisu uključena u predkliničkom stadiju i stadiju farmakovigilancije;
                           
                        
                              —
                           
                           
                              propis kojim se određuju obvezna ispitivanja potrebna za odobrenje cjepiva koja se zasnivaju na tehnologiji mRNA.
                           
                        
            
                  —
               
               
                  naloži Europskoj komisiji snošenje svih troškova tužiteljâ.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe jedan tužbeni razlog, koji se temelji na povredi prava Unije i nedjelovanju Komisije. Tužitelji u tom pogledu ističu da Komisija nije poštovala svoju obvezu, koja proizlazi iz članka 168. UFEU-a, osiguranja „visokog stupnja zaštite zdravlja ljudi” jer je dodijelila uvjetno odobrenje za stavljanje u promet cjepiva koja se zasnivaju na tehnologiji mRNA bez ispitivanja karcinogenosti i genotoksičnosti.